Atau coma en arsenau des venecians borís en iuèrn era pega tenaça, destinada a reparar es vaishèths en pana que non pòden navigar, e ath còp qu’un contruís ua embarcacion, un aute calafate es costats dera que ja a hèt fòrça viatges; un aute recor era proa, d’auti era popa; bèth un hè rems, bèth aute retortilhe es còrdes; n’a, fin finau, que reparen eth pau de mejana e eth major; dera madeisha manèra, e non mejançant eth huec, senon pera volentat divina, borie aquiu baish ua resina espessa, que s’apegaue ara vòra pertot.